CELEX: 
Language: sl
Date: 2022-07-28
Title: Predlog SKLEP SVETA o stališču, ki se v imenu Evropske unije zastopa v Specializiranem odboru za cestni prevoz glede tehničnih in postopkovnih specifikacij uporabe informacijskega sistema za notranji trg (IMI) s strani Združenega kraljestva ter prispevka k njegovim stroškom

EVROPSKA KOMISIJA
            Bruselj, 28.7.2022
            COM(2022) 363 final
            2022/0228(NLE)
            
            Predlog
            SKLEP SVETA
            o stališču, ki se v imenu Evropske unije zastopa v Specializiranem odboru za cestni prevoz glede tehničnih in postopkovnih specifikacij uporabe informacijskega sistema za notranji trg (IMI) s strani Združenega kraljestva ter prispevka k njegovim stroškom
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Komisija predlaga, da Svet določi stališče, ki se v imenu Unije zastopa v Specializiranem odboru za cestni prevoz, ustanovljenem s Sporazumom o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani, glede udeležbe Združenega kraljestva pri upravnem sodelovanju v skladu s Prilogo 31, del A, oddelek 2, člen 6, k sporazumu o trgovini in sodelovanju ter glede zneska in podrobnosti finančnega prispevka Združenega kraljestva Velika Britanija in Severna Irska v splošni proračun Unije v zvezi s stroški, nastalimi z njegovim sodelovanjem v informacijskem sistemu za notranji trg. 
            
            
               2.Ozadje predloga
            
            
               Informacijski sistem za notranji trg (IMI) je bil vzpostavljen z Uredbo (EU) št. 1024/2012
                  1
               . Ena od njegovih funkcij omogoča obdelavo izjav o napotitvi v skladu s pravili iz Direktive 96/71/ES, Direktive 2014/67/EU in Direktive (EU) 2020/1057. Cilj teh pravil je določitev seznama delovnih pogojev, ki jih je treba odobriti napotenim delavcem v državi gostiteljici. Sporazum o trgovini in sodelovanju med Evropsko unijo in Združenim kraljestvom (v nadaljnjem besedilu: sporazum o trgovini in sodelovanju) v Prilogi 31 (del A, oddelek 2, člen 6(1), točka (a), navedene priloge) določa, da bi morali prevozniki s sedežem v eni od pogodbenic sporazuma o trgovini in sodelovanju predložiti izjavo o napotitvi pristojnim nacionalnim organom druge pogodbenice ali, v primeru Evropske unije, države članice, v katero je voznik napoten. V ta namen je treba od 2. februarja 2022 uporabljati večjezični standardni obrazec javnega vmesnika, povezanega s sistemom IMI. 
            
            
               V skladu s Prilogo 31, del A, oddelek 2, člen 7(5), k sporazumu o trgovini in sodelovanju bi moral Specializirani odbor za cestni prevoz določiti tehnične in postopkovne specifikacije za uporabo informacijskega sistema za notranji trg (IMI) s strani Združenega kraljestva. Predlagani sklep specializiranega odbora vsebuje potrebne specifikacije, da se omogoči povezava cestnih prevoznikov in nacionalnih organov s sistemom IMI. To bo prevoznikom omogočilo predložitev izjav o napotitvi prek sistema IMI, nacionalnim organom pa udeležbo pri upravnem sodelovanju, ki je potrebno za doseganje ciljev pravil o napotitvi voznikov. Te specifikacije temeljijo na Izvedbeni uredbi Komisije (EU) 2021/2179
                  2
               in so prilagojene okviru sporazuma o trgovini in sodelovanju.
            
            
               3.Stališče, ki se zastopa v imenu Unije
            
            
               Stališče Unije bi zato moralo biti, da se podpre sprejetje sklepa Specializiranega odbora za cestni prevoz v skladu z osnutkom sklepa, priloženega temu predlogu.
            
            
               4.Pravna podlaga
            
            
               Člen 218(9) Pogodbe o delovanju Evropske unije (PDEU) ureja sklepe Sveta o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Sklep, ki naj bi ga sprejel Specializirani odbor za cestni prevoz, je akt s pravnim učinkom. Predvideni akt ne dopolnjuje ali spreminja institucionalnega okvira sporazuma o trgovini in sodelovanju. Postopkovna pravna podlaga za predlagani sklep je zato člen 218(9) PDEU.
            
            
               5.Objava predvidenega akta
            
            
               Primerno je, da se sklep Specializiranega odbora za cestni prevoz po njegovem sprejetju objavi v Uradnem listu Evropske unije.
            
            
               2022/0228 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Specializiranem odboru za cestni prevoz glede tehničnih in postopkovnih specifikacij uporabe informacijskega sistema za notranji trg (IMI) s strani Združenega kraljestva ter prispevka k njegovim stroškom
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 218(9) Pogodbe,
            
         
         
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Kot je določeno v Prilogi 31, del A, oddelek 2, člen 6(1), točka (a), k sporazumu o trgovini in sodelovanju, bi morali prevozniki s sedežem v drugi pogodbenici pristojnim organom pogodbenice ali, v primeru Evropske unije, države članice, v katero je voznik napoten, predložiti izjavo o napotitvi, pri čemer od 2. februarja 2022 uporabljajo večjezični standardni obrazec javnega vmesnika, povezanega z informacijskim sistemom za notranji trg (IMI), vzpostavljenim z Uredbo (EU) št. 1024/2012 Evropskega parlamenta in Sveta
                  3
               . Pristojni organ je lahko kateri koli organ, ustanovljen na nacionalni, regionalni ali lokalni ravni, ki je registriran v sistemu IMI in ima posebne pristojnosti v zvezi z uporabo nekaterih pravnih določb. 
            
            
               (2)Kot je določeno v Prilogi 31, del A, oddelek 2, člen 6(1), točka (c), drugi pododstavek, k sporazumu o trgovini in sodelovanju, sistem IMI za pomoč pristojnim organom pogodbenice sedeža ali, v primeru Unije, države članice sedeža, če prevoznik ne predloži zahtevane dokumentacije v osmih tednih od datuma zahtevka. 
            
            
               (3)Sistem IMI lahko uporabljajo tretje države, če so izpolnjeni pogoji iz člena 23 Uredbe (EU) št. 1024/2012 in če tretja država, ki ima dostop do sistema IMI, prispeva k njegovim operativnim stroškom.
            
            
               (4)Kot je določeno Prilogi 31, del A, oddelek 2, člen 7(5), k sporazumu o trgovini in sodelovanju bi moral Specializirani odbor za cestni prevoz določiti tehnične in postopkovne specifikacije za uporabo sistema IMI s strani Združenega kraljestva. Te specifikacije so potrebne, da se cestnim prevoznikom in nacionalnim organom omogoči povezava s sistemom IMI, s čimer se prevoznikom omogoči predložitev izjav o napotitvi, nacionalnim organom pa udeležba pri upravnem sodelovanju, opisanem v uvodnih izjavah 1 do 3e. Evropska unija je te specifikacije izvedla z Izvedbeno uredbo Komisije (EU) 2021/2179
                  4
               .
            
            
               (5)Kot je določeno v Prilogi 31, del A, oddelek 2, člen 7(6), k sporazumu o trgovini in sodelovanju, bi morala vsaka pogodbenica prispevati k operativnim stroškom sistema IMI. Specializirani odbor za cestni prevoz bi moral določiti stroške, ki jih krije vsaka pogodbenica. Zato je treba določiti znesek in podrobnosti finančnega prispevka Združenega kraljestva v splošni proračun Unije v zvezi s stroški, nastalimi z njegovim sodelovanjem v sistemu IMI. Finančni prispevek bo sestavljen iz dveh delov: stroški razvoja (enkratno plačilo) in letni stroški vzdrževanja (letni prispevek).  
            
            
               (6)Zato je primerno določiti tudi stališče, ki se v imenu Unije zastopa v Specializiranem odboru za cestni prevoz.
            
            
               (7)Da bi se omogočila takojšnja uporaba ukrepov iz tega sklepa, bi moral ta sklep začeti veljati na dan sprejetja –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se zastopa v imenu Unije v Specializiranem odboru za cestni prevoz, ustanovljenem s členom 8(1), točka (o), sporazuma o trgovini in sodelovanju, glede tehničnih in postopkovnih specifikacij za uporabo informacijskega sistema za notranji trg (IMI) s strani Združenega kraljestva ter določitve stroškov, ki jih krije Združeno kraljestvo, temelji na osnutku sklepa Specializiranega odbora za cestni prevoz, ki je priložen temu sklepu.
            
            
               Člen 2
            
            
               Sklep Specializiranega odbora za cestni prevoz se objavi v Uradnem listu Evropske unije. 
            
            
               Člen 3
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     predsednik
               
            
            
               OCENA FINANČNIH POSLEDIC ZAKONODAJNEGA PREDLOGA
            
         
         
            
               1.NASLOV PREDLOGA
            
            
               Predlog SKLEPA SVETA o stališču, ki se v imenu Evropske unije zastopa v Specializiranem odboru za cestni prevoz glede tehničnih in postopkovnih specifikacij za uporabo informacijskega sistema za notranji trg (IMI) s strani Združenega kraljestva
            
            
               2.PRORAČUNSKE VRSTICE
            
            
               Prihodkovna proračunska vrstica (poglavje/člen/postavka): 
            
            
               6 6 3 „Pilotni projekti, pripravljalni ukrepi, pooblastila in drugi ukrepi“ (GD MOVE) 
            
            
               Znesek za zadevno leto, določen v proračunu: 319 039,00 EUR
            
            
               (samo v primeru namenskih prejemkov): 
            
            
               Prihodki bodo dodeljeni naslednji odhodkovni vrstici:
            
            
                02 20 04 01 „Podporne dejavnosti na področju evropske prometne politike in pravic potnikov, vključno z dejavnostmi obveščanja“ (GD MOVE)
            
            
               3.FINANČNE POSLEDICE
            
            
               ◻
                     Predlog nima finančnih posledic.
            
            
               X
                     Predlog nima finančnih posledic za odhodke, ima pa finančne posledice za prihodke.
            
            
               X
                     Predlog ima finančne posledice za namenske prejemke.
            
            
               Njihov učinek je naslednji: 
            
            
               v mio. EUR (na eno decimalno mesto natančno)
            
            
                     
                        Prihodkovna proračunska vrstica
                     
                  
                  
                     
                        Posledice za prihodke
                           5
                        
                           6
                        
                     
                  
                  
                     
                        XX mesecev od dd. mm. llll (po potrebi)
                     
                  
                  
                     
                        2022
                     
                     
                  
               
                     
                        6 6 3
                     
                  
                  
                     
                        Da
                     
                  
                  
                     
                  
                  
                     
                        0,32
                     
                  
               
            
                     
                        Stanje po ukrepu
                     
                  
               
                     
                        Prihodkovna proračunska vrstica
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
               
                     
                        6 6 3
                     
                  
                  
                     
                        0,09
                     
                  
                  
                     
                        0,09
                     
                  
                  
                     
                        0,09
                     
                  
                  
                     
                        0,1
                     
                  
                  
                     
                        0,1
                     
                  
               
            
               (samo v primeru namenskih prejemkov, če je proračunska vrstica že znana)
            
         
         
            
                     
                        Odhodkovna proračunska vrstica
                           7
                        
                     
                  
                  
                     
                        2022
                     
                  
                  
                     
                        2023
                     
                  
               
                     
                        02 20 04 01
                     
                  
                  
                     
                        0,32
                     
                  
                  
                     
                        0,09
                     
                  
               
            
                     
                        Stanje po ukrepu
                     
                  
               
                     
                        Odhodkovna proračunska vrstica
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
               
                     
                        02 20 04 01
                     
                  
                  
                     
                        0,09
                     
                  
                  
                     
                        0,09
                     
                  
                  
                     
                        0,09
                     
                  
                  
                     
                        0,1
                     
                  
                  
                     
                        0,1
                     
                  
               
            
               4.UKREPI PROTI GOLJUFIJAM
            
            
               GD MOVE uporablja načela boja proti goljufijam, ki izhajajo iz strategije Komisije za boj proti goljufijam iz leta 2019 (COM(2019) 196 final).
            
            
               GD MOVE je leta 2020 sprejel revidirano lokalno strategijo za boj proti goljufijam. Strategija za boj proti goljufijam GD MOVE temelji na posebni notranji oceni tveganja, opravljeni za opredelitev področij, ki so najbolj dovzetna za goljufije, že vzpostavljenih kontrolah in potrebnih ukrepih za izboljšanje zmogljivosti GD MOVE za preprečevanje, odkrivanje in odpravo goljufij.
            
            
               Pogodbene določbe, ki se uporabljajo za javna naročila in dodeljevanje nepovratnih sredstev, zagotavljajo, da lahko službe Komisije, vključno z OLAF, opravljajo revizije in preglede na kraju samem in pri tem uporabljajo standardne določbe po priporočilu OLAF. Različni pooblaščeni subjekti, ki jim GD MOVE lahko zaupa upravljanje svojih odhodkov, uporabljajo primerljive pristope za boj proti goljufijam.   
            
            
               5.DRUGE OPOMBE
            
            
               Združeno kraljestvo mora plačati dve vrsti finančnih prispevkov:
            
            
               (1)enkratni znesek, pristopnina v višini 232 835 EUR, ki se plača samo enkrat. Ta znesek je bil izračunan na podlagi skupnih razvojnih stroškov javnega vmesnika (podporna funkcija), povezanega s sistemom IMI (poslovna funkcija), in se uporabi za kritje potrebnih izboljšav in okrepitev sistema; 
            
            
               (2)skupni letni stroški vzdrževanja podporne in poslovne funkcije pri modulu za napotitev voznikov, ki se plačajo letno: 86 204 EUR. 
            
            
               Oba prispevka Združenega kraljestva iz člena 5 osnutka SKLEPA št. X/2022 SPECIALIZIRANEGA ODBORA za CESTNI PREVOZ se dodelita proračunski vrstici GD MOVE 02.200401. GD MOVE sododeli skupni znesek GD za informatiko kot razvijalcu sistema za kritje stroškov razvoja in vzdrževanja, povezanih s podporno in poslovno funkcijo, z navedbo, za katere izboljšave bi ga bilo treba porabiti po dogovoru med GD MOVE in GD GROW. 
            
         
         
            
                  
                     (1)
                  
                        UL L 316, 14.11.2012, str. 1.
               
               
                  
                     (2)
                  
                        Izvedbena uredba Komisije (EU) 2021/2179 z dne 9. decembra 2021 o funkcijah javnega vmesnika, povezanega z informacijskim sistemom za notranji trg, za napotitev voznikov v sektorju cestnega prometa (UL L 443, 10.12.2021, str. 68).
               
               
                  
                     (3)
                  
                        Uredba (EU) št. 1024/2012 Evropskega parlamenta in Sveta z dne 25. oktobra 2012 o upravnem sodelovanju prek informacijskega sistema za notranji trg in razveljavitvi Odločbe Komisije 2008/49/ES (UL L 316, 14.11.2012, str. 1).
               
               
                  
                     (4)
                  
                        Izvedbena uredba Komisije (EU) 2021/2179 z dne 9. decembra 2021 o funkcijah javnega vmesnika, povezanega z informacijskim sistemom za notranji trg, za napotitev voznikov v sektorju cestnega prometa (UL L 443, 10.12.2021, str. 68).
               
               
                  
                     (5)
                  
                        Letni zneski se ocenijo z uporabo formule oz. metode iz oddelka 5. Za začetno leto se letni znesek praviloma plača v celoti, brez znižanja oziroma sorazmernega znižanja.
               
               
                  
                     (6)
                  
                        Pri tradicionalnih lastnih sredstvih (carine, prelevmani na sladkor) se navedejo neto zneski, tj. bruto zneski po odbitku 20 % stroškov pobiranja.
               
               
                  
                     (7)
                  
                        Uporabi se samo, če je potrebno.
               
            
      
    ---documentbreak--- 
      
         
               EVROPSKA KOMISIJA
            Bruselj, 28.7.2022
            COM(2022) 363 final
            
            PRILOGA
            k predlogu
            SKLEPA SVETA
            o stališču, ki se v imenu Evropske unije zastopa v Specializiranem odboru za cestni prevoz glede tehničnih in postopkovnih specifikacij uporabe informacijskega sistema za notranji trg (IMI) s strani Združenega kraljestva ter prispevka k njegovim stroškom
            
               
         
         
            
               PRILOGA 
            
            
               Sklep št. X/2022 Specializiranega odbora za cestni prevoz, 
               ustanovljenem s Sporazumom o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani
            
            
               z dne …
            
            
               o tehničnih in postopkovnih specifikacijah uporabe informacijskega sistema za notranji trg (IMI) s strani Združenega kraljestva, udeležbi Združenega kraljestva pri upravnem sodelovanju na podlagi Priloge 31, del A, oddelek 2, člen 6, k sporazumu o trgovini in sodelovanju ter znesku in podrobnostih finančnega prispevka 
               Združenega kraljestva Velika Britanija in Severna Irska v splošni proračun Unije v zvezi s stroški, nastalimi z njegovim sodelovanjem  
               v sistemu IMI 
            
            
               SPECIALIZIRANI ODBOR ZA CESTNI PREVOZ JE –
            
            
               ob upoštevanju Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani
                  1
                (v nadaljnjem besedilu: sporazum o trgovini in sodelovanju) ter zlasti Priloge 31, del A, oddelek 2, člen 7(5) in (6), k sporazumu,
            
            
               ob upoštevanju naslednjega:
            
            
               (1) Prilogi 31, del A, oddelek 2, člen 6(1), točka (a), k sporazumu o trgovini in sodelovanju, bi morali prevozniki s sedežem v drugi pogodbenici pristojnim organom pogodbenice ali, v primeru Evropske unije, države članice, v katero je voznik napoten, predložiti izjavo o napotitvi, pri čemer od 2. februarja 2022 uporabljajo večjezični standardni obrazec javnega vmesnika, povezanega z informacijskim sistemom za notranji trg (IMI), vzpostavljenim z Uredbo (EU) št. 1024/2012 Evropskega parlamenta in Sveta
                  2
                (v nadaljnjem besedilu: uredba IMI). Pristojni organ je lahko kateri koli organ, ustanovljen na nacionalni, regionalni ali lokalni ravni, ki je registriran v sistemu IMI in ima posebne pristojnosti v zvezi z uporabo nekaterih pravnih določb. 
            
            
               (2)Kot je določeno v Prilogi 31, del A, oddelek 2, člen 6(1), točka (c), drugi pododstavek, k sporazumu o trgovini in sodelovanju, sistem IMI za pomoč pristojnim organom pogodbenice sedeža ali, v primeru Unije, države članice sedeža, če prevoznik ne predloži zahtevane dokumentacije v osmih tednih od datuma zahtevka. 
            
            
               (3) Sistem IMI lahko uporabljajo tretje države, če so izpolnjeni pogoji iz člena 23 uredbe IMI in če tretja država, ki ima dostop do sistema IMI, sodeluje pri njegovih operativnih stroških.
            
            
               (4)Kot je določeno v Prilogi 31, del A, oddelek 2, člen 7(5), k sporazumu o trgovini in sodelovanju, bi moral Specializirani odbor za cestni prevoz določiti tehnične in postopkovne specifikacije za uporabo sistema IMI s strani Združenega kraljestva. Te specifikacije so potrebne, da se cestnim prevoznikom in pristojnim organom omogoči povezava s sistemom IMI, s čimer se prevoznikom omogoči predložitev izjav o napotitvi, pristojnim organom pa udeležba pri upravnem sodelovanju, opisanem zgoraj. Evropska unija je te specifikacije izvedla z Izvedbeno uredbo Komisije (EU) 2021/2179
                  3
               .
            
            
                (5)Kot je določeno v Prilogi 31, del A, oddelek 2, člen 7(6), k sporazumu o trgovini in sodelovanju, bi morala vsaka pogodbenica prispevati k operativnim stroškom sistema IMI. Specializirani odbor za cestni prevoz bi moral določiti stroške, ki jih krije vsaka pogodbenica. Zato je treba določiti znesek in podrobnosti finančnega prispevka Združenega kraljestva v splošni proračun Unije v zvezi s stroški, nastalimi z njegovim sodelovanjem v sistemu IMI. Finančni prispevek bo sestavljen iz dveh delov: stroški razvoja (enkratno plačilo) in letni stroški vzdrževanja (letni prispevek) –  
            
            
               SPREJEL NASLEDNJI SKLEP:
            
            
               Člen 1
            
            
               Splošne funkcije
            
            
               1.Unija zagotovi, da večjezični javni vmesnik, povezan s sistemom IMI, prevoznikom iz Združenega kraljestva zagotavlja zlasti naslednje tehnične funkcije:
            
            
            
               (a)odprtje računa za varen dostop do mesta, rezerviranega za prevoznika;
            
            
         
         
            
               (b)zagotavljanje ustreznega beleženja dejavnosti uporabnika;
            
            
            
               (c)evidentiranje podatkov o prevozniku, pooblaščenih uporabnikih, upravljavcu prevoza in napotenih voznikih v računu;
            
            
            
               (d)upravljanje izjav o napotitvi:
            
            
            
               (a)evidentiranje informacij iz Priloge 31, del A, oddelek 2, člen 6(1)(a), k sporazumu o trgovini in sodelovanju;
            
            
            
               (b)predložitev izjave o napotitvi, ki vsebuje informacije iz točke (a) in zajema najmanj en dan in največ šest mesecev;
            
            
            
               (c)spremembe informacij v izjavi o napotitvi z namenom njenega posodabljanja;
            
            
            
               (d)prenos kopije izjave o napotitvi v elektronski obliki in v formatu, ki omogoča tiskanje;
            
            
            
               (e)obnovitev izjave o napotitvi;
            
            
            
               (f)preklic izjave o napotitvi;
            
            
            
               (e)prejemanje zahtevkov za dokumentacijo iz Priloge 31, del A, oddelek 2, člen 6(1)(c), k sporazumu o trgovini in sodelovanju ter odgovarjanje nanje;
            
            
         
         
            
               (f)dostop do vseh dokumentov, ki jih predložijo pristojni organi države sedeža, in vpogled vanje;
            
            
            
               (g)komunikacija s pristojnimi organi države, v katero so bili vozniki napoteni;
            
            
            
               (h)obveščenost o zaključku zahtevka s strani pristojnih organov države gostiteljice.
            
            
            
               2.Unija zagotovi, da večjezični javni vmesnik, povezan s sistemom IMI, zagotavlja tudi tehnične funkcije, ki enemu ali več pristojnim organom Združenega kraljestva omogočajo, da:
            
            
               (a)prejemajo izjave o napotitvi; 
            
            
            
               (b)zahtevajo dokumente v skladu s postopkom iz Priloge 31, del A, oddelek 2, člen 6(1)(c), k sporazumu o trgovini in sodelovanju;
            
            
            
               (c)vnašajo končne rezultate ocene skladnosti prevoznika s pravili o napotitvi v sistem in zaključijo zahtevek v sistemu IMI.
            
            
            
               3.Pristojni organi Združenega kraljestva pomenijo kateri koli organ, ustanovljen na nacionalni, regionalni ali lokalni ravni, ki je registriran v sistemu IMI in ima posebne pristojnosti v zvezi z uporabo Priloge 31, del A, oddelek 2, k sporazumu o trgovini in sodelovanju. Pristojne organe Združenega kraljestva v sistemu IMI registrira kontaktna točka sistema IMI v Združenem kraljestvu. 
            
            
               4.Unija ima pravico, da Združenemu kraljestvu prepreči dostop do sistema IMI, če Združeno kraljestvo preneha izpolnjevati zahteve iz člena 23(1), točka (c), uredbe IMI.
            
            
            
               Člen 2
            
            
               Funkcije v zvezi z zahtevki za dokumente
            
            
               1.Javni vmesnik pristojnemu organu države, v katero je bil voznik napoten, omogoča, da od prevoznika zahteva, naj pošlje dokumente iz Priloge 31, del A, oddelek 2, člen 6(1), točka (c), prvi pododstavek, k sporazumu o trgovini in sodelovanju za obdobje do predhodnih dvanajstih mesecev od datuma zahtevka. Javni vmesnik, povezan s sistemom IMI, prevozniku omogoča, da predloži zahtevane dokumente v eni ali več fazah. 
            
            
         
         
            
               2.Če se od prevoznika zahteva predložitev enega ali več dodatnih dokumentov, ki niso bili vključeni v zahtevku iz odstavka 1, javni vmesnik izračuna osemtedensko obdobje za predložitev dokumentov od datuma zahtevka za dodatne dokumente.
            
            
            
               3.Kadar država gostiteljica zaprosi za pomoč državo sedeža, javni vmesnik omogoča, da je prevoznik o tem obveščen.
            
            
            
               4.Vsak dokument, ki ga naloži pristojni organ države sedeža na podlagi prošnje za pomoč, ki jo vloži pristojni organ države gostiteljice v skladu s Prilogo 31, del A, oddelek 2, člen 6(1), točka (c), drugi pododstavek, k sporazumu o trgovini in sodelovanju, je viden na računu prevoznika. 
            
            
            
               5.Javni vmesnik omogoča, da je prevoznik obveščen o zaključku zahtevka za dokumente z navedbo končnega rezultata, potem ko nacionalni organi preverijo zahtevane dokumente.  
            
            
            
               6.Zahtevki za dokumente, ki jih pristojni organ države gostiteljice, ki je zahtevek izdal, še ni zaključil, se zaključijo samodejno 24 mesecev po datumu zahtevka. 
            
            
               Člen 3
            
            
               Funkcije, povezane s hrambo podatkov
            
            
               1.Javni vmesnik, povezan s sistemom IMI, omogoča izbris vseh podatkov, shranjenih na tem javnem vmesniku in računih prevoznikov, kadar ti podatki niso več potrebni za namene, za katere so bili zbrani in obdelani. Javni vmesnik omogoča pošiljanje opozorila prevozniku, da po potrebi pregleda in izbriše voznikove osebne podatke. 
            
            
            
               2.Javni vmesnik omogoča samodejni izbris izjav o napotitvi, ki so bile predložene prek navedenega javnega vmesnika, po 24-mesečnem obdobju iz Priloge 31, del A, oddelek 2, člen 6(5), k sporazumu o trgovini in sodelovanju. 
            
            
            
               3.Kadar prevoznik predloži dokumente kot del zahtevka za dokumente, ostanejo zahtevani dokumenti na voljo le toliko časa, kolikor je potrebno za namene, za katere so bili zbrani, in ne dlje kot 12 mesecev po zaključku zahtevka.
            
            
               Člen 4
            
            
               Uporaba sistema IMI
            
            
               1.Združeno kraljestvo uporablja sistem IMI, vzpostavljen z uredbo IMI, za izmenjavo informacij, vključno z osebnimi podatki, s pristojnimi organi. 
            
            
               2.Združeno kraljestvo imenuje kontaktno točko sistema IMI za namene upravnega sodelovanja iz člena 2 ter o tem obvesti Komisijo in Specializirani odbor za cestni prevoz.
            
         
         
            
               Člen 5
            
            
               Znesek in podrobnosti finančnega prispevka Združenega kraljestva
            
            
               1. 
                     Združeno kraljestvo letno prispeva k operativnim stroškom in stroškom vzdrževanja sistema IMI. Letni prispevek se uporablja od dneva začetka veljavnosti tega sklepa. Za prvo leto se plača v 20 dneh po sprejetju tega sklepa. Za naslednja leta se plača do 31. decembra predhodnega leta. Znesek prispevka za prvo leto znaša 86 204,00 EUR in se vsako leto revidira v skladu z razvojem evropskega indeksa cen življenjskih potrebščin (HICP). Evropska komisija o spremenjenem znesku pisno obvesti Združeno kraljestvo.
                     
            
            
               2. 
                     Združeno kraljestvo prispeva k skupnim stroškom razvoja javnega vmesnika, povezanega s sistemom IMI. Ta prispevek se zagotovi enkrat in je fiksni znesek v višini 232 835,00 EUR. Enkratni razvojni stroški se plačajo v 20 dneh po sprejetju tega sklepa.
            
            
               3. 
                     Prispevki iz odstavkov 1 in 2 se plačajo v eurih na bančni račun Komisije, ki je denominiran v eurih in naveden na bremepisu.
            
            
               4.
                     V primeru bistvene spremembe skupnih stroškov sistema IMI zaradi tehnoloških prilagoditev ali iz drugih razlogov Specializirani odbor za cestni prevoz na zahtevo enega od sopredsednikov odbora sprejme nov sklep o finančnem prispevku Združenega kraljestva. 
            
            
               Člen 6
            
            
               Začetek veljavnosti
            
            
               Ta sklep začne veljati na dan sprejetja.
            
            
               V …, dne …
            
            
               
                  Za Specializirani odbor za cestni prevoz
               
               
                     sopredsednika
               
            
            
         
         
            
                  
                     (1)
                  
                        UL L 149, 30.4.2021, str. 10. 
               
               
                  
                     (2)
                  
                        Uredba (EU) št. 1024/2012 Evropskega parlamenta in Sveta z dne 25. oktobra 2012 o upravnem sodelovanju prek informacijskega sistema za notranji trg in razveljavitvi Odločbe Komisije 2008/49/ES (UL L 316, 14.11.2012, str. 1).
               
               
                  
                     (3)
                  
                        Izvedbena uredba Komisije (EU) 2021/2179 z dne 9. decembra 2021 o funkcijah javnega vmesnika, povezanega z informacijskim sistemom za notranji trg, za napotitev voznikov v sektorju cestnega prometa (UL L 443, 10.12.2021, str. 68).